Anne-Dorthe Møller fra Fristrup Rideklub genvandt sit danske mesterskab i military efter en flot afslutning på konkurrencen.

Anne-Dorthe Møller og Bally Pipe Dream var nummer to inden søndagens afgørende ridebanespringning, og ekvipagen gennemførte springningen med kun en enkelt nedrivning. Det betød, at de overhalede Irene Mia Hastrup, som førte konkurrenen efter dressur og terrænbanen. Det var andet år i træk at ekvipagen fra Fristrup Rideklub vandt det danske mesterskab i military. Vicky Mathiesen og hesten Dejó blev nummer tre.